钦定古今图书集成/历象汇编/岁功典/第082卷 > 《汲冢周书》 > 时训解
## 钦定古今图书集成/历象汇编/岁功典/第082卷 > 《汲冢周书》 > 时训解

立冬之日，水始冰，又五日地始冻，又五日雉入大水
为蜃。水不冰，是谓“阴负。”地不始冻，咎征之咎。雉不入
大水，国多淫妇。小雪之日，虹藏不见，又五日天气上
腾，地气下降，又五日闭塞而成冬。虹不藏，妇不专一。
天气不上腾，地气不下降，君臣相嫉。不闭塞而成冬，
母后淫佚。